user
Mikä on Ilmatieteen laitoksen julkaisema energiasääennuste?
assistant
Julkaisimme talvella 2022-23 Ilmatieteen laitoksen verkkopalvelussa ja Twitterissä kahdesti viikossa energiasääennusteen, joka kuvaa säätilan vaikutusta energian tuotantoon ja kulutukseen. Talvikauden viimeinen energiasääennuste julkaistiin 27.3.2023 ja palvelu on toistaiseksi tauolla.

Energiasääennusteen eri tasot on määritelty seuraavasti:

Erittäin hyvä energiasää
Hyvin tuulista ja huomattavan lauhaa

Hyvä energiasää
Tuulista, mutta ei liian kylmää

Heikkotuulista, mutta huomattavan lauhaa

Tavanomainen energiasää
Tuulista ja kylmää

Kohtalaista tuulta ja vuodenaikaan nähden tavanomainen lämpötila

Heikkotuulista ja lauhaa

Huono energiasää
Heikkotuulista ja kylmää

Hyvin tuulista ja kireää pakkasta

Liian voimakas myrsky

Erittäin huono energiasää
Heikkotuulista ja kireää pakkasta

Energiasääennusteessa ei huomioida tuulen lisäksi muita energiantuotantomuotoja. Energiankulutuksen osalta ei huomioida muita asioita kuin lämpötila. Ennuste tehdään vain Suomen alueelle, ja siinä painotetaan tuulen osalta alueita, joilla tuulivoimatuotantoa on eniten. Lämpötilan osalta ennusteessa painotetaan väkirikkaita alueita, koska niissä energiankulutus on kokonaisuutena syrjäseutuja merkittävämpää.

Ilmatieteen laitoksen energiasääennuste ei kerro sitä, onko sähkö keskimääräistä halvempaa tai onko sitä riittävästi saatavilla. Hyvän energiasään aikaan sääolosuhteet ovat kuitenkin Suomessa suotuisat energiatasapainolle.